open-index/open-wikipedia-markdown huggingface dataset:
Badehette

**Badehette** er en hodeformet lue av gummi eller plast som skal dekke håret under bading og svømming.

## Bruk og typer
Badehetter kan brukes for å holde håret forholdsvis tørt, beskytte det mot klorholdig badevann eller sterkt sollys, eller for å hindre at sluk og filtre i  svømmebasseng tettes med hår. Glatte badehetter beregnet for konkurransesvømming blir laget av silikon, latex eller lycra og former seg stramt om hodet og håret slik at løst hår ikke skaper unødvendig motstand i vannet. Stramme hetter som dekker ørene kan også holde øreplugger på plass slik at svømmeren ikke får vann i ørene. Under lange svømmeøkter holder badehetter dessuten hodet varmere. 

Badehetter finnes i ulike farger og også med dekor og detaljer som overflatepreg, plastblomster, hakereim, borrelås, knyting, innerfôr og annet.

## Historikk
De første moderne badehettene ble utviklet tidlig på 1900-tallet og ble laget av gummimaterialer. Tidligere var det vanlig at badende kvinner satte opp løst hår eller dekket det med hodetørkler, lettere hatter, kyser, nattlueliknende hårkapper eller egne badeluer. Disse kunne være av ulike typer, men var gjerne poseformede, av lette tekstiler og festet med et bånd eller en strikk omkring hodet.


Winslow Homer - The Bathers.jpg|Sjangremaleren og illustratøren Winslow Homers *The Bathers* fra 1873 viser to unge, amerikanske kvinner i datidens bademote med hårnettliknende badehetter, tynne badekjoler med belter, langbukser og badesko.
Young woman in bathing.jpg|Ung fotomodell i kyse- eller nattlue-formet badehette og matrosdressinspirert badedrakt 1913. Hodelinet på bildet blir på engelsk ofte kalt *mob cap*.
Fotothek df roe-neg 0002998 004 Portrait eines Mädchens in Badebekleidung, Bad Süd-Ost in der Oststraße.jpg|Østtysk badehette 1950 med knyttet hakereim som på en kyse.


## Se også
* Badetøy
* Badedrakt
* Burqini, heldekkende svømmedrakt med hette for muslimske kvinner
* Dusjhette, hodeplagg som skal holde hodehåret tørt under dusjing
* Svømmebriller, neseklyper, øreplugger

## Eksterne lenker
* 
*
Hushaien

***Hushaien*** (originaltittel: *The Super*) er en amerikansk filmkomedie fra 1991 med Joe Pesci i hovedrollen.  Regi er ved Rod Daniel.

## Handling
Louie er en huseier i New York som blir dømt til å sette i stand en eldre og forfallen boligblokk i byens slumkvarter som han leier ut fattige familier. Hans far, som er den egentlige sjefen, har imidlertid ingen intensjoner om å benytte penger for å sette den i stand. Det betyr at Louie må bo i blokka de 120 dagene for å bevise at den er beboelig. Hans luksuriøse vaner står i kontrast til resten av beboerne og en rekke hendelser oppstår derav.

## Om filmen
;Anmelderne
Den amerikanske filmkritikeren Roger Ebert gav den kun 2 av 4 stjerner og beskrev den som en kynisk versjon av den langt mer idealistiske *[[The Landlord]]*, fra 1970.

;Publikum
Filmen ble en publikumfiasko i USA. Den innbrakte kun $11 millioner, mens produksjonskostnadene var på $22 millioner.

*Hushaien* ble ikke satt opp på norske kinoer, men ble lansert på video i 1992.

## Rollebesetning
* Joe Pesci – Louie Kritski
* Vincent Gardenia – Big Lou Kritski
* Ruben Blades – Marlon
* Madolyn Smith Osborne – Naomi Bensinger 
* Stacey Travis – Heather
* Carole Shelley – Irene Kritski
* Kenny Blank – Tito
* Steven Rodriguez – Pedro

## Referanser


## Eksterne lenker
*
Andrew Adamson

**Andrew Ralph Adamson** (født 1. desember 1966 i Auckland på New Zealand) er en filmregissør, filmprodusent, manusforfatter, spesialeffektsanimatør og supervisor. Han har blant annet regissert filmen «Legenden om Narnia: Løven, heksa og klesskapet» fra Narnia og har også vært med å lage filmer som Shrek og Shrek 2.

I 2006 ble Adamson utnevnt til medlem av New Zealands fortjenstorden.

Adamson har to døtre og bor i New Zealand.

## Referanser


## Eksterne lenker
*
Casselman (elv)

**Casselman River** er en 90,9 km lang sideelv til Youghiogheny i det vestlige Maryland og Pennsylvania i USA.

Casselman kommer fra over toppen av platået i det vestlige Maryland og går i en stor bue over Laurel Highlands i Somerset County (Pennsylvania) til samfunnet med det passende navnet Confluence, hvor Laurel Hill Creek slutter seg til noen få meter over elven Youghiogheny. 

## Referanser

*Gertler, Edward. *Keystone Canoeing*, Seneca Press, 2004. ISBN 0-9749692-0-6

## Eksterne lenker
* Utsikt fra kajakk over elven
* U.S. Geological Survey: PA stream gaging stations
Nils Lindh

**Nils Erik Lindh** (født 23. oktober 1889 i Stockholm, død 6. februar 1957 samme sted) var en svensk skihopper og kombinertløper som representerte Djurgårdens IF. I OL i Chamonix i 1924 ble han nummer 9 i spesielt hopp. I kombinertrennet i OL deltok han i langrennet, men ikke i hopprennet, og fikk dermed ikke tellende resultat. Han ble svensk mester i skihopping i 1913, 1918 og 1919.

## Kilder
* Sports Reference: Nils Lindh  (besøkt 13. november 2011)
* Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)

## Eksterne lenker
*
Winslow Homer

**Winslow Homer** (født 24. februar 1836, død 29. september 1910) var en amerikansk illustratør, sjanger- og landskapsmaler. Han er særlig kjent for sine havmotiver og regnes som en av de viktigste malerne i USA på 1800-tallet.

## Samling [[akvarell|akvareller]] av [[Metropolitan Museum of Art]], New York (utvalg)

A Basket of Clams MET DT2054.jpg|A Basket of Clams, 1873 (29,2 x 24,8 cm)
Boys in a Dory MET DT5026.jpg|Boys in a Dory, 1873 (24,8 x 35,2 cm)
Two Ladies MET ap18.123.3.jpg|Two Ladies, 1880 (17,6 x 20,2 cm)
Inside the Bar MET DT2662.jpg|Inside the Bar, 1883 (40,6 x 73,7 cm)
Hurricane, Bahamas MET APS2310.jpg|Hurricane, Bahamas, 1898 (36,7 x 53,5 cm)
A Wall, Nassau MET APS2312.jpg|A Wall, Nassau, 1898 (37,8 x 54,3 cm)
Winslow Homer - Fishing Boats, Key West.jpg|Fishing Boats, Key West, 1903 (35,4 × 55,2 cm)
Channel Bass MET ap52.155.jpg|Channel Bass, 1904 (28,6 x 49,2 cm)


## Malerier

Fil:Winslow Homer - Long Branch, New Jersey.jpg|Long Branch, New Jersey, 1869
Fil:Breezing Up-Winslow Homer.jpg|Breezing Up, 1873 - 1876
Fil:Winslow Homer - The Fog Warning - Google Art Project.jpg|The Fog Warning, 1885


## Referanser


## Eksterne lenker
*
Stoppeklokke

En **stoppeklokke** er en klokke som måler tiden fra den blir startet til den blir stoppet. Stoppeklokken kan være innebygd i en annen klokke eller være selvstendig. Stoppeklokker blir mye brukt innen sport, som for eksempel sprint eller alpin. Tradisjonelt brukte man analoge stoppeklokker, men i dag bruker man som regel digitale.

## Moderne typer stoppeklokker
Moderne typer stoppeklokker deles inn i to hovedkategorier: analoge (mekaniske) og digitale.  Analoge stoppeklokker bruker en mekanisk konstruksjon med en fjærmekanisme som trekkes opp manuelt ved hjelp av en spesiell krone på enhetens kropp. Denne mekanismen gjør det mulig å måle korte tidsintervaller med akseptabel nøyaktighet, men den er mindre nøyaktig og brukervennlig sammenlignet med digitale enheter.  

Digitale stoppeklokker, basert på elektroniske komponenter, kjennetegnes av høy nøyaktighet og multifunksjonalitet. De er utstyrt med en kvartsoscillator, som gir mye høyere nøyaktighet i målingene sammenlignet med mekaniske enheter. Slike stoppeklokker har ofte ekstra funksjoner, inkludert visning av dato og aktuell tid, samt mulighet for å koble til eksterne sensorer for automatisk start og stopp av målingene.  

En av de moderne retningene i utviklingen av stoppeklokker er bruken av nettjenester som gjør det mulig å utføre målinger direkte i nettleseren på en datamaskin eller en mobil enhet. Nettstoppeklokker krever ikke installasjon av spesialisert programvare og er tilgjengelige fra alle enheter med internettilkobling, noe som gjør dem spesielt praktiske for daglig og profesjonell bruk. Slike tjenester lar deg starte, stoppe og tilbakestille stoppeklokken med enkle museklikk eller berøringer på skjermen, noe som forenkler prosessen med å måle tidsintervaller under forskjellige forhold.  

Typiske bruksområder for stoppeklokker inkluderer sportsarrangementer, laboratorieeksperimenter og enhver annen situasjon der nøyaktige målinger av korte tidsintervaller er nødvendig. I sport, for eksempel i løp på korte avstander eller alpinkonkurranser, gjør bruken av stoppeklokker det mulig å nøyaktig registrere deltakernes resultater, samtidig som målefeil minimeres.  

## Eksterne lenker
* 

## Referanser
P&LE McKeesport Bridge

**P&LE McKeesport Bridge** er en fagverksbro over elven Youghiogheny som knytter østre og vestre bredd til Pittsburghs industriforstad McKeesport i Pennsylvania. I 1968 påtok Pittsburgh & Lake Erie Railroad seg et stort byggeprosjekt i forbindelse med B & O Railroad for å fjerne spor fra det sentrale McKeesport. Disse sporene forårsaket trafikkproblemer, og utgjorde en sikkerhetsrisiko. Som et resultat av både denne broen og den nærliggende P & LE Liberty Boro Bridge ble bygget for å dirigere togtrafikken til vestsiden av elven, som hadde et mindre forvirrende gate rutenett.

Før bygging av denne strukturen, sto en forseggjort bro fra 1881 på stedet, som koblet sammen to P & LE linjer. Etter at driften ved P & LE og B & O opphørte benyttes anlegget i dag av Pittsburgh-to-Cumberland, Maryland CSX Keystone Subdivision.

## Eksterne lenker
* PGH broer
Denton Hehenoro Rarawa

**Denton Hehenoro Rarawa** (født 1959 eller 1960) er en salomonsk økonom, som siden 22. august 2008 har vært sentralbanksjef for Salomonøyenes sentralbank. 

Han er født i landsbyen Poposa i Marau Sound på øya Guadalcanal, som er den største øya på Salomonøyene. Som utdanning har han en Master of Science-grad i internasjonal økonomi, bank og finans fra Cardiff Business School ved University of Wales. I tillegg har han en *Post Graduate Diploma* fra Australian National University, og en Bachelor of Economics-grad fra University of Papua New Guinea. 

Første gang han ble ansatt ved sentralbanken var i 1983, da han begynte som forsker. I 1988 ble han forfremmet til *assistant manager* ved Makroøkonomisk avdeling, og fra 1991 ble han *manager* ved samme avdeling. Han ble forfremmet til visesentralbanksjef i 1998, en stilling han hadde i to femårsperioder, under sentralbanksjef Rick N. Houenipwela. Da Houenipwela ga seg som sentralbanksjef i 2008, etter sin tredje periode som sentralbanksjef, overtok Rawara denne stillingen. 

Rarawa har også vært visestyreformann i ICSI og Solomon Airlines, og har sittet i styret i flere andre statseide selskaper. 

## Referanser
Dufekfjellet

**Dufekfjellet** er et stort fjell i den sentrale delen av fjellmassivet Sør-Rondane i Dronning Maud Land. Fjellet ligger tre kilometer sørvest for Mefjell. Høyeste punkt måler 2873 moh.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter admiral George J. Dufek som ledet den østlige gruppen under Operasjon Highjump.

## Referanser
Eivind Holst

**Eivind Holst** (født 29. april 1970) er en norsk lokalpolitiker for Høyre. 
Holst er fylkesordfører for Nordland Fylkeskommune.

Holst var lokalpolitiker (H) som fra 2011 til 2019 var ordfører i Vågan kommune.

Holst ble ordfører etter kommunevalget i 2011, til tross for at borgerlig side ikke fikk mer støtte enn de hadde før valget. Rødt skiftet side og inngikk samarbeid med Høyre, Fremskrittspartiet og Venstre etter valget, til tross for at de samarbeidet med Arbeiderpartiet, SV, Senterpartiet og Kystpartiet før valget.

## Referanser
Ole Hermod Sandvik

**Ole Hermod Sandvik** (født 1969) er en norsk politiker (H) og offiser fra Stjørdal.

Han gikk Krigsskolen og var skolekompanisjef ved Heimevernets Utdanningssenter Værnes (HVUV) fra 2003 til 2005, sjef for Heimevernets Spesialavdeling HV-12016 i Trøndelag Heimevernsdistrikt 12 på Værnes fra 2005 til 2007 og sjef for innsatsstyrke «Rype» i Trøndelag Heimevernsdistrikt 12 fra 2007 til 2011. Han hadde da grad av major. Han tjenestegjorde i ISAF i Afghanistan fra 2006 til 2007.

Sandvik var fra 2011 til 2023 var varaordfører i Stjørdal kommune og leder i Høyres kommunestyregruppe.

Han har videreutdannelse i offentlig ledelse og administrasjon (MPA).

Han ble fritatt fra varaordførervervet fra 1. august 2023 for å gå tilbake til Forsvaret, til en stabsoffisersstilling ved Hærstaben, men fortsatte som kommunepolitiker.

## Referanser


## Eksterne lenker
*
Alau

**Alau** er en hall for hurtigløp på skøyter i Kasakhstans hovedstad Astana. Hallen ble åpnet i 2011. Banen ligger på 348 moh.

## Stevner
* Kasakhstan cup (*28.-29. desember 2010* og *8.-10. januar 2011*)
* Kasakhstan allroundmesterskap 2011 (*24.-25. mars 2011*)
* Kasakhstan sprintmesterskap 2011 (*25.-26. mars 2011*)
* Kasakhstan enkeltdistansemesterskap 2012 (*8.-10. november 2011*)
* 7. asiatiske vinterleker (hurtigløp) (*31. januar-6. februar 2011*)
* VM i judo 2015

## Eksterne lenker
* 
*   også på  og 
* 
* 
*  Profil på EffeSport.nl
Jinchuan-demningen

**Jinchuan-demningen** er en demning med vannkraftverk under bygging i provinsen Sichuan i Kina, i vassdraget Dadu He, ei sideelv til midtre løp av Yangtze. Det er igangsatt byggearbeider på anleggsstedet. 

Total effekt blir inntil 800 MW, som vil gjøre kraftverket til et av de 320 kraftigste i verden. 

## Se også
*Liste over verdens største vannkraftverk
Wendeng vannkraftverk

**Wendeng vannkraftverk** er et vannkraftverk under planlegging i provinsen Shandong i det nordlige Kina, og dette blir et såkalt pumpekraftverk med to vannmagasiner. Total effekt blir inntil 1.800 MW, som vil gjøre kraftverket til et av de 110 kraftigste i verden. 

## Se også
*Liste over verdens største vannkraftverk
Datengxia-demningen

**Detengxia-demningen** er en demning med et vannkraftverk under planlegging i provinsen Guangxi i Kina, i vassdraget Xijiang, det vestlige hovedløpet av Perlefloden. Total effekt blir inntil 1.600 MW, som vil gjøre kraftverket til et av de 130 kraftigste i verden. 

Hver turbin skal være på 200 MW, og det blir 6 eller 8 turbiner. Demningen skal bli 83,5 meter høy.

## Se også
*Liste over verdens største vannkraftverk
Maerdang-demningen

**Maerdang-demningen** er en demning med et vannkraftverk i provinsen Qinghai i Kina, i vassdraget Huang He. Total effekt er 2.200 MW, fordelt på 4 x 375 MW-turbiner, som vil gjøre kraftverket til et av de 140 kraftigste i verden. Arbeidet startet 2011 og ble fullført i november 2013, mens kraftproduksjonen ventes å starte opp i 2016.

Demningen er en hele 215 meter høy betongkledd steinfyllingsdam, og er dermed en av de høyere demningene i verden.

## Se også
*Liste over verdens største vannkraftverk
Annemarie Renger

**Annemarie Renger** (født **Wildung**; 1919–2008) var en tysk politiker fra SPD.

Hun var forbundsdagspresident fra 1972 til 1976 som den første kvinne i stillingen, og stedfortredende forbundsdagspresident fra 1976 til 1990.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer

## Referanser


## Eksterne lenker
* 
* 
*
Yangqu-demningen

**Yangqu-demningen**, også kjent under navneformen ***Yangxu***, er en demning med et vannkraftverk under bygging i provinsen Qinghai i Kina, i vassdraget Huang He. Total effekt blir inntil 1.200 MW, fordelt på 3 x 400 MW-turbiner, som vil gjøre kraftverket til et av de 200 kraftigste i verden. 

Demningen er en betongdekket steinfyllingsdam og vil bli hele 150 meter høy. Det er et funnsted for fortidsminner nær utbyggingsstedet. Byggearbeidene startet i 2010 og antas ferdigstilt i 2015.

## Se også
*Liste over verdens største vannkraftverk

## Eksterne lenker
* Yellow River Hydropower Project started in early sheep song - *Cn Hydro*, 8. juni 2010. Besøkt 10. desember 2014. (Kinesisk)
Yingliangbao-demningen

::*Må ikke forveksles med [[Yueliangpao-demningen]] i [[Heilongjiang]] i Nord-Kina.*
**Yingliangbao-demningen** er en demning med et vannkraftverk under planlegging i provinsen Sichuan i Kina, i vassdraget Dadu He, ei sideelv til Yangtze. Total effekt blir inntil 1.200 MW, som vil gjøre kraftverket til et av de 200 kraftigste i verden. 

## Se også
*Liste over verdens største vannkraftverk
Chris Patterson

**Chris Patterson** (født 6. september 1968) er en profesjonell rallykartleser.

Patterson konkurrerte første gang i World Rally Championship (WRC) i 1993 og han vant i 2006 Production World Rally Championship med Nasser Al-Attiyah. Patterson er anerkjent som en av verdens mest erfarne rallynavigatører. 29. juni 2010 sluttet han seg til Petter Solberg World Rally Team som erstatning for Solbergs pensjonerte kartleser Phil Mills.

## Referanser
Frisk Asker 2/NTG

**Frisk Asker 2/NTG** var rekruttlaget til Frisk Asker Ishockey og en del av Idrettsforeningen Frisk Asker. Frisk Asker 2/NTG samarbeidet tett med Norges Toppidrettsgymnas. De spilte sine hjemmekamper i Askerhallen og deltok i 1. divisjon. Laget ble lagt ned i 2012.

I 2017 inngikk Frisk Asker et samarbeid med Ringerike Panthers og fikk dermed en ny samarbeidsklubb i 1. divisjon.

## Se også
* Frisk Asker
* Asker Hockey

## Eksterne lenker
*
Selda Ekiz

**Selda Ekiz** (født 1984) er en norsk programleder som har ledet flere programmer på NRK.  

Hun har en mastergrad i fysikk. 

## Bakgrunn og virke
Hun er oppkalt etter den tyrkiske sangeren Selda Bağcan. Hun gikk videregående på Skagerak International School. I 2011 tok hun mastergrad i fysikk fra Universitetet i Bergen, og var der med på å starte opp vitenskapsformidlingsgruppen «Fysikkshow Bergen». Sammen med Bjørn H. Samset la hun i 2015–2016 ut forskningspodcasten vitendate.

Hun har vært tilknyttet NRK Trøndelag. Fra 2011 til 2013 var hun programleder for det populærvitenskapelige ungdomsprogrammet *[[Newton (TV-program)|Newton]]*. For programmet vant hun Gullruten 2013 som beste kvinnelige programleder og ble nominert i samme klasse under Gullruten 2012 samt publikumsprisen i 2013. Høsten 2013 og høsten 2014 var hun programleder for NRK Super-serien *[[Barn ingen adgang]].* Siden 2013 har hun vært programleder i kunnskapskonkurransen *[[Klassequizen]]* på NRK TV. Fra 2015 til 2017 var hun programleder i den populærhistoriske realityserien *[[Anno]]*, som dramatiserte dagligliv for 250 år siden, og siden 2018 har hun sammen med Ole Rolfsrud vært programleder for TV-konkurransen *[[Alle mot 1]]*. I 2019 mottok hun Mensa Norges pris for hennes evne til å senke terskelen for barns interesse for intellektuelle konsepter, og å inspirere barn til å la nysgjerrighet, vitenskap og forskning være en del av hverdagen deres. 

I 2020 debuterte hun som skuespiller i NRKs- dramaserie *[[Norsk-ish]]* hvor hun spilte gynekologen Helin og hadde en stor del av dialogen på tyrkisk. Hun ble nominert til publikumsprisen foran Gullruten 2021 for *Norsk-ish* og *Alle mot 1*, og til Gullruten 2024 i klassen beste skuespiller hovedrolle drama for *Norsk-ish*.

Fra 2008 har hun også opptrådt som stand-up komiker og var én av tre som vant «Urørt og Uhørt» under Den Store Norske Humorfestivalen i 2008.

## Privatliv
Selda er oppvokst i Sande i Vestfold og hennes foreldre innvandret fra Tyrkia i 1970-årene.

Hun var tidligere kjæreste med komiker Gustav Nilsen og har to barn.

## Referanser


## Eksterne lenker
* 
*
Volksempfänger

**Volksempfänger** (tysk for «folkemottaker») var en serie med tyske, rimelige og populære radiomottakere som ble produsert fra 1933 etter pålegg fra den nye nazistaten i landet.

Mottakerne ble  utviklet av ingeniør Otto Griessing etter forespørsel fra propagandaministeren Joseph Goebbels. Hensikten var å gjøre radiomottakere tilgjengelig for det brede lag av folket i Tyskland, en del av den plan som nazistene hadde for ideologisk propaganda og folkeopplysning i det tredje riket. 

Den første modellen, *VE301*, ble presentert 18. august 1933 på *[[Internationale Funkausstellung Berlin]]*, og kostet 76 Reichsmark (omtrent en halv gjennomsnittlig månedslønn). 

I årene fra 1933 til 1939 ble det produsert 4,1 millioner Volksempfänger mot 8,9 kommersielle modeller.

Et hardnakket rykte kunne fortelle at radioene var laget slik at de kun tok inn tyske sendinger. De kunne imidlertid ta inn de sterkeste utenlandske senderstasjonene. Senere, under andre verdenskrig, ble det straffbart for tyskerne å lytte på utenlandske sendinger.

Også i det fascistiske Italia sørget staten for produksjonen av et rimelig radioapparat, «Radio Balila», som ble lansert i 1937.

En tilsvarende norsk radio, «Folkemottakeren», kom kort tid etter. Norge var det eneste ikke-fascistiske landet i Europa der staten, gjennom NRK, gikk direkte inn i produksjonen av et billig radioapparat. Ved utgangen av 1939 var det solgt omkring 25 000 85-kroners folkemottakere i Norge.

## Se også
* Folkemottaker

## Referanser


## Eksterne lenker
Diskursen om den åttende og den niende

***Diskursen om den åttende og den niende*** er et kort tekstfragment som ble funnet blant Nag Hammadi-skriftene i 1945 (codex VI) som stammer fra den hermetiske tradisjonen omkring Hermes Trismegistos. Teksten sier selv at dens tittel er «Den åttende åpenbarer den niende», men denne tittelen er det ikke plass til i det ledige rommet i tekstfragmentet, så den er kjent som «Diskursen om den åttende og den niende», en tittel satt av forskerne i Nag Hammadi. Teksten er en dialog mellom Hermes og Thot, på samme måte som andre tekster innen hermetismen.

Funnet av denne teksten bidro til en fornyet forståelse av hermetismen. Tidligere hadde man antatt at denne kulten, slik den kommer til uttrykk i tekster som *[[Corpus Hermeticum]]* og *[[Asklepios (tekst)|Asklepios]]*, var et overveiende litterært fenomen, uten kultiske funksjoner, mens denne teksten både refererer til et brorskap, og har noen trekk av å være et rituale. Den inneholder også referanser til astrologi og magi.

## Referanser
Nicolaschka

**Nicolaschka** er en cocktail som består av vodka, sider/musserende vin/sekt og Grenadine (eller lignende farget fruktsaft). Den toppes gjerne med kullsyreholdig naturlig mineralvann.

En hotelleier/bartender i Koblenz.området opplyste (1962) at drinken ble kjent fra den tyske okkupasjonen av Polen/Russland under annen verdenskrig (Östfront).
Industriarbeider

**Industriarbeider** er benevnelsen på en profesjon. Den anvendes om personer som arbeider i den industritekniske produksjonsprosessens tariffavtale, i motsetning til funksjonærer innenfor samme bransje.
Asif Kapadia

**Asif  Kapadia** (født i 1972 i Hackney i London) er en engelsk filmregissør med indiske aner. Han studerte ved Royal College of Art.

## Filmografi
* The Sheep Thief (1997)
* The Warrior (2001)
* Far North (2007)
* Senna (2010)

## Referanser


## Eksterne lenker
*
Hermann Keyserling

**Hermann Alexander Graf Keyserling** (født , død 26. april 1946) var en rik aristokratisk filosof av baltisk-tysk herkomst. Han var gift med Goedela von Bismarck-Schönhausen, barnebarn av Otto von Bismarck. Hans sønn Arnold Keyserling var også en anerkjent filosof.  

## Liv
Han var født i  Könno, i Pärnu, den gangen i Det russiske keiserdømmet, nå i Estland. Etter sin utdannelse ved Dorpat, Heidelberg og Wien, reiste han rundt i verden. Han hadde en sterk interesse i naturvitenskap og i filosofi. Før den første verdenskrigen hadde han opparbeidet seg en posisjon som essayist. Den russiske revolusjon fratok han alt han hadde av eiendom og midler. Etter dette grunnla han *Gesellschaft für Freie Philosophie* i Darmstadt. 

Keyserling kan anses som en talsmann for pasifisme. Han antok at tiden til den gamle tyske politikk basert på militarisme var forbi, og at Tysklands eneste håp lå i en anerkjennelse av internasjonale demokratiske prinsipper. Til tross for dette er han mest kjent som filosofen bak 'førerprinsippet'. Hans mest kjente verk er *Reisetagebuch eines Philosophen*.

Han døde i Innsbruck, Østerrike.

## Verker
* *Reisetagebuch eines Philosophen*
* *Das Buch vom Ursprung*
* *chöpferische Erkenntnis*
* *Südamerikanische Meditationen*
* *Einführung in die Schule der Weisheit*
* *Philosophie als Kunst*
* *Das Buch vom persönlichen Leben*
* *Betrachtungen der Stille und Besinnlichkeit*
* *Reise durch die Zeit* (memoarer)

## Litteratur
* Dyserinck, Hugo: *Graf Hermann Keyserling und Frankreich, Ein Kapitel deutsch-französischer Geistesbeziehungen im 20. Jahrhundert*; Bouvier, Bonn 1970; ISBN 3-416-00667-4
* Gahlings, Ute: *Hermann Graf Keyserling, ein Lebensbild*; Justus-von-Liebig-Verlag, Darmstadt 1996; ISBN 3-87390-116-1
* Keyserling-Archiv Innsbruck-Mühlau (Hrsg.): *Graf Hermann Keyserling, ein Gedächtnisbuch*; Rohrer, Innsbruck 1948
* Kaminsky, Amy: ' Victoria Ocampo and the Keyserling Effect' in Argentina, stories for a nation.  Minneapolis: University of Minnesota Press, 2008  p.&nbsp;70-98.

## Referanser


## Eksterne lenker
* ULB Darmstadt at elib.tu-darmstadt.de
* Count Hermann Keyserling at www.schoolofwisdom.com
* Schule der Weisheit at schuledesrades.org (German online Books)
* THE WEBSITE OF Stammbaum der Grafen und Barone Keyserlingk at www.keyserlingk.info
Are Lervik

**Are Lervik** (født 10. oktober 1972) er en tidligere målvakt i fotball og nåværende trener i Molde Fotballklubb. Han kom til klubben i 1991 samme år som mangeårig førstekeeper for Molde Morten Bakke og var med unntak av i 1993 og 1994 reservekeeper i nær samtlige kamper fram til og med sesongen 2000.

Han har vært daglig leder for AkerAkademiet.

## Referanser


## Eksterne lenker
* 
* Profil hos Norges Fotballforbund
Lervik (andre betydninger)

**Lervik** kan referere til:

* Lervik, tettsted i Østfold
* Are Lervik, fotballspiller
* Lervik tidligere husmannsplass nå område i Storhaug bydel i Stavanger.

* Se eventuelt også Leirvik
Wehrmachtbericht

**Wehrmachtbericht** (*Wehrmacht-rapporten*) er et tysk radiosendt nyhetsprogram som gikk daglig på det tyske nasjonale kringkastingsselskapet Reichs-Rundfunk-Gesellschaft fra 1939 til 1945.

Bak programmet sto Oberkommando der Wehrmacht ledet av Alfred Jodl, som rapporterte om situasjonen på frontene under andre verdenskrig. Materialet ble levert av *Propagandakompanien*, som igjen fikk rapporter fra personell tilhørende troppene som var i kamp. Private krigsreportasjer var ikke tillatt. Alle sendinger måtte klareres av Reichsministerium für Volksaufklärung und Propaganda ledet av propagandaminister Joseph Goebbels. Programmet var ikke bare en ren rapport om krigssituasjonen, men også et propaganda-rør for nazistene, med dertil fabrikkerte historier og halvsannheter.

Den første sendingen gikk på lufta 1. september 1939 angående felttoget i Polen i 1939, og den siste ble sendt fra Flensburg 9. mai 1945.

Å bli nevnt i Wehrmachtbericht var en stor ære, og var ett av flere kriterier som kunne føre til at man fikk «Ærespennen».

## Se også
*Signal
*Propaganda
*Volksempfänger
Hestad

**Hestad** kan sikte til:

* Hestad, gård i Sogn og Fjordane
* Daniel Berg Hestad, fotballspiller
* Harry Hestad, fotballspiller

## Se også

* Hæstad
Poimandres

***Poimandres*** (gresk: Ποιμάνδρης; latin: *Pimander*) er den første av i alt 18 tekster som angivelig skal være skrevet av gudeskikkelsen/magikeren Hermes Trismegistos, og som er kjent under det senere samlenavnet *[[Corpus Hermeticum]]*. Teksten er trolig skrevet omkring år 100, og er med det den eldste av de filosofiske hermetika-tekstene.

Teksten er en dialog mellom en mann (som i tekst nr 13 i CH identifiseres som Hermes) og hans forstand. Teksten kan derfor forstås som hvordan han «oppnår kontakt og sammensmeltning med den guddommelige forstand». Teksten inneholder en forklaring om verdens og menneskenes skapelse, og gir også «innsikt i hensikten med menneskets eksistens, og muligheten for å vende tilbake til himmelen». Teksten slutter med at Hermes innsettes som åndelig veileder, og «dermed innstifter av den hermetiske tradisjonen. Vi kan altså forstå hele teksten som en myte om hvordan hermetismen oppstod.»

Navnet «Poimandres» har en dobbel etymologi; på gresk betyr det *menneske-hyrden*, på egyptisk betyr det *forstanden til (solguden) [[Ra (gud)|Ra]]*, og begge betydningene gir mening i teksten.

## Referanser

## Eksterne lenker
* ''Corpus Hermeticum'' 
* sacred-texts.com The Divine Pymander i John Everard første engelske oversettelse, 1650 
* sacred-texts.com The Corpus Hermeticum i G.R.S. Meads engelske utgave fra 1906
* &#7961;&#961;&#956;&#959;&#965;&#32;&#964;&#959;&#965;&#32;&#932;&#961;&#953;&#963;&#956;&#949;&#947;&#953;&#963;&#964;&#959;&#965;&#32;&#928;&#927;&#921;&#924;&#913;&#925;&#916;&#929;&#919;&#931; - Greske teksten av "Poimandres"
Korea Foundation

**Korea Foundation** (hangul: 한국국제교류재단, Hanja: 韓國國際交流財團) ble etablert i 1991 av Sør-Koreas nasjonalforsamling for å fremme interessen for studier av og øke anseelsen til Korea i utlandet, samt å promotere akademiske og kulturelle utvekslingsprogrammer.

Virksomheten sorterer under det sørkoreanske utenriksdepartementet. Korea Foundation sin president er Kim Byung-kook. 

I Norge finansierte Korea Foundation deler av den koreanske språkundervisningen ved Universitetet i Oslo fram til denne ble lagt ned i 2009, og har ellers donert bøker til flere norske bibliotek.

## Eksterne lenker
*  Korea Foundation
*  Korea Focus (tidsskrift utgitt av Korea Foundation)
*  Koreana (tidsskrift utgitt av Korea Foundation)
Koreanologi

**Koreanologi** (eller **koreanske studier**, hangul: 한국학) er det vitenskapelige fagområde som omhandler koreansk språk, historie, religion, og kultur i all sin bredde. Fagområdet kan sammenlignes med tilsvarende for andre land og områder, så som Sinologi (Kina) eller Japanologi (Japan). Koreanske studier inngår ofte i en større regional sfære, så som *Øst-Asia-studier*, *Orientalske studier* eller lignende.

Termen ble tatt i bruk på 1940-tallet, men fikk ingen vesentlig utbredelse før Sør-Koreas økonomiske vekst på 1970-tallet. I 1991 etablerte sørkoreanske myndigheter Korea Foundation for å fremme koreanske studier i utlandet.

## Institusjoner
* Academy of Korean Studies (한국학중앙연구원, AKS) etablert 1978
* Korea Research Foundation (한국학술진흥재단, KRF) etablert 1981
* Korea Foundation (한국국제교류재단) etablert 1991 

## Akademiske tidsskrift
* Journal of Korean Studies (JKS) University of Washington, Seattle.
* Korean Studies (KS) University of Hawaii.
* Korea Journal Seoul, utgitt av Samuel Lee.

## Eksterne lenker
*  Korea Foundation, Seoul 한국국제교류재단
*  The Korea Research Foundation 한국학술진흥재단
*  Academy of Korean Studies, Seoul og Korean Studies Net. 한국학중앙연구원
*  Korean Studies Portal 한국학 포털 (Frank Hoffmann)
*  Online database over koreanologer
*  Yuldo.net: A Korean Studies Site
*  Avhandlingen «Att trösta ett föräldralöst folk» (2005)

### Organisasjoner for koreanske studier i utlandet
*  The Association for Korean Studies in Europe  (AKSE)
*  British Association for Korean Studies (BAKS)
Urbain Jean Faurie

**Urbain Jean Faurie** (født 1. januar 1847 i Dunières i Frankrike, død 4. juli 1915 på Formosa) var en fransk katolsk prest og misjonær og botaniker. Som botanisk forsker og samler var han usedvanlig flittig. Hans botaniske autornavn er **F<small>AURIE</small>**.
## Liv og virke
Han ble medlem av Det parisiske ytremisjonsselskap i 1869 og presteviet i 1873. Han ble utsendt til Japan og virket Tōkyō og Niigata, fra 1882 og 1894, og senere, etter et avbrudd i Frankrike for helsens skyld, på den da japanske øya Formosa fra 1896.

Til å begynne med underviste han ved et kirkelig institutt i Tokyo, og deretter ble han postert i prefekturet Niigata ved kysten mot Japanhavet. I 1883 var han med utgangspunkt i Hakodate i Hokkaido i stand til å granske plantelivet nord på denne øya, og i 1897 krysset han Tsugarustredet til Aomori.

I løpet av sine mange år i Japan var pater Faurie istand til å reise meget, og samlet inn plantespecimener fra Hokkaido, Kurilene, Karafuto (det sørlige Sakhalin), det nordlige og sentrale Honshu og fra Kyushu, og dessuten kunne han besøke øya Amami-Ôshima nord på Ryukyuøyene og den søndre del av Korea. På Formosa kunne han utforske plantelivet på øyas østkyst. Hans samling oppgikk etterhvert til flere hundretusener herbariespecimen. Storparten av samlingen havnet i Paris, med duplikater i herbariet i Kyotouniversitetet, Kew, British Museum og andre steder.

Fauries samlinger er senere blitt gransket av mange botanikere. Maximowicz, og senere Franchet og Savatier, viser til en del av hans Niigatasamlinger. Det er ikke overraskende at hans navn er blitt knyttet til de forskjelligste genera.

## Botaniske oppkallinger

Over 240 specier er blitt oppkalt etter pater Faurie. Her gjengis bare noen få:
* (Acanthaceae) *[[Championella]] fauriei* (Benoist) C.Y.Wu & C.C.Hu
* (Aceraceae) *[[Acer fauriei]]* H.Lév. & Vaniot
* (Adiantaceae) *[[Anogramma]] fauriei* Christ in C.Chr. 
* (Amaranthaceae) *[[Achyranthes]] fauriei* H.Lév. & Vaniot
* (Apiaceae) *[[Peucedanum]] fauriei* Fedde ex H.Wolff 
* (Aquifoliaceae) *[[Ilex]] fauriei* Gand. 
* (Araliaceae) *[[Cheirodendron]] fauriei* Hochr.
* (Aristolochiaceae) *[[Asarum]] fauriei* Franch. 
* (Asteraceae) *[[Ainsliaea]] faurieana* Beauverd
* (Ericaceae) *[[Pyrola]] faurieana* Andres
* (Urticaceae) *[[Pipturus]] fauriei* Yamam.
* (Valerianaceae) *[[Valeriana]] fauriei* Briq. 
* (Violaceae) *[[Viola]] faurieana* W.Becker 
* (Woodsiaceae) *[[Hypodematium]] fauriei* (Kodama) Tagawa

## Referanser


## Litteratur
* Brigitte Fourier: «Le Père Faurie, un intrépide collectionneur de plantes», i *Missiones Étrangeres de Paris. Asie et océan Indien* 2011, Nr. 460, s. 32-41.
* Bunzo Hayata: «Père Urbain Faurie», i *The Botanical Magazine*, 1916, s. 267-272.
Nationalsozialistischer Untergrund

**Nationalsozialistischer Untergrund** (NSU), i media omtalt som Zwickau- eller Jena-cellen, var en tysk høyreekstremistisk terrororganisasjon. Den besto av personene Beate Zschäpe, Uwe Mundlos og Uwe Böhnhardt og var ansvarlig for en rekke drap i Tyskland i årene 2000 til 2006 samt for andre terrorangrep, slik som et spikerbombeangrep i Köln i 2004 samt drap på en politikvinne i Heilbronn fra 2007. Mundlos og Böhnhardt begikk 4. november 2011 selvmord, og Beate Zschäpe ble pågrepet den 8. november av politiet. Gjerningsmennene tilhørte det ekstreme høyre. Holger G., et påstått fjerde medlem av cellen, ble arrestert den 13. november 2011 i Lauenau nær Hannover.

Tysk politi har funnet en drapsliste med 88 navn fra gruppen; denne inkluderte blant annet navnene til tyske rikspolitikere.

Etter at NSU-saken ble kjent, ble tyske myndigheter og særlig Verfassungsschutz kritisert for sin omgang med det høyreekstreme miljøet. Siden måtte lederen i *Bundesamt für Verfassungsschutz* og lederne i delstatene Sachsen og Thüringen gå av.

## Referanser


## Eksterne lenker
* 
* ''Nazi-trio tilsto seriedrap på ukjent DVD'' Dagbladet
* krever svar om «Lille Adolf» og sjefene hans'' Aftenposten
Vietnamistikk

**Vietnamistikk** (Việt Nam học) er en akademisk disiplin som beskjefter seg med vietnamesisk språk og kultur. På engelsk går faget under betegnelsen *Vietnamese Studies* («vietnamstudier»).

En spesialist innen dette felt kalles *vietnamist*.
Connie Hedegaard

**Connie Hedegaard Koksbang** (født 1960) er en dansk konservativ politiker, tidligere journalist og leder for ideelle organisasjoner innen klima- og miljøvernområdet.

## Liv og virke
Hun vokste opp i Holbæk, hvor foreldrene drev en iskiosk ved landeveien. Hun gikk realskolen og gymnaset i Holbæk. Hun er utdannet cand.mag. i historie og litteraturvitenskap fra Københavns Universitet. Mens hun studerte, var hun formann i Københavns Konservative Studerende 1981–1982 og formann i Konservative Studerendes hovedstyre 1983–1984.

I 1984 ble hun overraskende valgt til medlem av Folketinget fra Københavns amtskrets. Hun ble gjenvalgt i 1987 og 1988, og ble de konservatives politiske ordfører før hun trådte ut av politikken i 1990.

Hedegaard var deretter journalist i *[[Berlingske Tidende]]*, redaktør for *[[Radioavisen]]* på DR, programleder for *[[Deadline]]* på DR2 og fast spaltist i *[[Politiken]]*. Hun mottok en rekke priser for sin journalistikk.

I 2004 vendte hun tilbake til politikken som miljøvernminister i Anders Fogh Rasmussens regjering, noe hun var frem til 2007. Hedegaard var minister for nordisk samarbeid 2005–2007, klima- og energiminister 2007–2009 og minister for FNs klimakonferanse i København i 2009. Hun var også innvalgt i Folketinget, men møtte ikke så lenge hun var minister. Fra 2010 til 2014 var hun EU-kommissær for klimaspørsmål.

Connie Hedegaard ble i 2005 utnevnt til kommandør av Dannebrogordenen.

## Referanser


## Eksterne lenker
* 
* 
*
Anton Heiberg

:*Artikkelen er om teatersjef Anton Wilhelm Scheel Heiberg (1878–1947), ikke om høyesterettsadvokaten med akkurat samme navn (1868–1947), ikke om forlagsmann Anton Heiberg som i 1873 etablerte [[F. Bruns Bokhandel]] i Trondhjem, ei heller om organisten Anton Heiberg i [[Ålesund kirke]]*

**Anton Wilhelm Scheel Heiberg** (født 26. mars 1878, død 11. september 1947) var en norsk sceneinstruktør og teaterdirektør.

Heiberg studerte jus fra 1896, tok 2. avdeling to år etter og virket fire år ved advokatkontorer i Kristiania og tok juridisk embedseksamen i 1902.

Fra 1903 var han sceneinstruktør ved Nationaltheatret og reiste med studiestipend til scener i Europa. Han ble 8. februar 1905 direktør ved Den Nationale Scene som han ledet et par år. Han ledet så Tivoli Teater i Oslo fra 1912, frem til det gikk inn i 1914. I 1915 ble han ansatt som sceneinstruktør og kunstnerisk rådgiver ved Det Norske Teatret, 1916–1917 var han kunstnerisk leder og sceneinstruktør ved samme teater. I mai 1922 åpnet han Friluftsteatret på Norsk Folkemuseum og drev det i mange år. Heiberg var instruktør ved Centralteatret 1928–31. I 1931 overtok han Carl Johan Teatret sammen med Thorleif Reiss og fra 1933 også Per Aabel. Noen av stykkene regisserte han også (som *Loppen i øret*), og i 1943 overtok han etter Ellen Isefjær som teatersjef. Heiberg søkte på stillingen som teaterdirektør for Nationaltheatret i 1927 og i 1934.

Anton var sønn av Edvard Omsen Heiberg (1829–84) og Wilhelmine Augusta Rode (1836–1917). Faren var stiftoverrettsassessor. Han hadde tre kjente brødre. Eldst var forfatteren Gunnar Heiberg (1857–1929). Nest eldst var rådmannen i Oslo Jacob Vilhelm Rode Heiberg (1860–1946), som var far til teatersjef og -kritiker Hans Heiberg (1904–78). Den tredje broren var legen Inge Heiberg (1861–1920). Anton Heibergs fetter og navnebror Anton Wilhelm Scheel Heiberg (1868–1947) var far til advokat Jens Gerhard Holmboe Heiberg (1903–89), som var far til forretningsmannen Gerhard Heiberg (født 1939).
:''Se mer om slekten Heiberg og slekten Scheel
## Referanser
Ane Ørbø Kirkegaard

**Ane Marie Ørbø Kirkegaard** (født 1969) er en norsk freds- og konfliktforsker. Hun er PhD fra Göteborgs universitet (2004) med avhandlingen «A matter of difference?: family planning and gendered discourses on sexuality and reproductive decision-making among black and white Zimbabweans». Hun er lektor i freds- og konfliktvitenskap ved Malmö högskola.

Ørbø Kirkegaard gjorde seg bemerket i Norge med kronikken «Terrordåden har blottat ett djupt splittrat Norge» publisert i den svenske avisen *[[Dagens Nyheter]]*. Denne ble gjenstand for diskusjon og kritikk i norsk offentlighet.

## Referanser
Bjørgum

**Bjørgum** kan sikte til:

*Bjørgum (Voss), grend i Voss kommune i Hordaland
*Bjørgum (Valle), gammel storgård og grend i Valle kommune i Aust-Agder
** Bjørgum kraftverk

## Kjente personer

*Nils Bjørgum (1864 - 1949) kunstmaler
*Sigrid Bjørgum, (1874 - 1964) kinamisjonær
*Torleiv Bjørgum, (1921 - 1990) spellemann og kvedar 
*Olav Bjørgum, (født 1934) billedkunstner og illustratør
*Jorunn Bjørgum, (født 1942) historiker
*Hallvard T. Bjørgum, (født 1956) folkemusiker og sølvsmed
*Hedvig Bjørgum, (født 1965) journalist
*Sondre Hallvardson Bjørgum, (født 1980) regissør
Michael Lumb

**Michael Lumb** (født 9. januar 1988 i Aarhus i Danmark) er en dansk fotballspiller som spiller for Fremad Amager.

Han har tidligere spilt for Aarhus GF, Feyenoord og Aalborg BK

## Referanser


## Eksterne lenker
*
Pina Bausch

**Philippine «Pina» Bausch** (født 27. juli 1940 i Solingen i Nordrhein-Westfalen, død 30. juni 2009 i Wuppertal) var en tysk danser, koreograf og ballettdirektør. 

Pina Bausch arbeidet i tradisjonen fra det ekspresjonistiske, tyske Tanztheater («danseteater») på 1920-tallet. Hun ble kjent for en unik stil der hun blandet bevegelser, lyder og markante kulisser og tett samarbeid med utøverne. I 1973 dannet hun dansekompaniet Tanztheater Pina Bausch, et ensemble for moderne dans i Wuppertal i storbyregionen Rhein-Ruhr i det tyske forbundsstaten Nordrhein-Westfalen. Gruppa ble opprinnelig etablert som en del av Wuppertaler Bühnen men ble frittstående danseteater etter en omorganisering i 1996. Gjennom danseteateret fikk Pina Bausch betydelig innflytelse på moderne dans, og i 2008 ble hun belønnet med Goetheprisen. 

I 1990 regisserte hun dramafilmen Die Klage der Kaiserin. Wim Wenders dansefilm *[[Pina (film)|Pina]]* fra 2011, som ble spilt inn like etter Pina Bausch' død, er en hyllest til koreografen. Den viser hennes koreografi til blant annet *[[Vårofferet]]* og oppsetningen *Café Müller* klippet sammen med korte kommentarer fra danserne. Filmen regnes for øvrig som en av de første større kunstfilmene laget i 3D.

## Referanser


## Eksterne lenker
* 
* 
*
Nexus (album)

***Nexus*** er et jazz-album av pianisten Gene Harris, innspilt i 1975 og utgitt med plateselskapet Blue Note.

I likhet med Gene Harris' tidligere album, Astral Signal, følger han den tilsvarende elektroniske funk-fusion-stilarten. Men i motsetning til Astral Signal, går han her nærmest komplett bort fra de pure jazz-innflytelsene som var i hans tidligere album, og de elektroniske keyboardene får stadig større plass i lydbildet.

## Sporliste
# "Sauda" (R. Jackson, Charlotte Politte, J. Rowin) – 2:05 
# "Funky Business" (Jackson, Politte, Rowin, Jerry Peters) – 4:05 
# "Koko and Leeroe" (Peters) – 6:05 
# "Love Don't Love Nobody" (J. Jefferson, C. Simmons) – 7:28 
# "Rushin' Roulette" (C. Davis, Sigidi, B. Sutton) – 3:52 
# "The Jitterbug Waltz" (Fats Waller) – 5:34 
# "Gettin' Down Country" (Peters) – 4:00 
# "H.R.D. (Boogie)" (Rowin) – 5:08 
# "Prayer '76" (Mbaji, Sigidi, Harold Clayton, B. Sutton, J. Peters) – 5:34 
:*Recorded at Music Recorders in Los Angeles, California in May-June, 1975.

## Musikere
*Gene Harris – keyboard
*Al Aarons – trompet
*George Bohanon – trombone
*Mike Altschul, Fred Jackson, Jr. – reeds
*Julius Buffum, Wint Garvey, Rewit Koven, Charles Veal – strykere
*Lee Ritenour – gitar
*John Rowin – gitar, elbass
*Chuck Rainey – elbass
*Kenneth Rice – trommer
*Ronaldo N. Jackson, Gerald Steinholtz – perkusjon
*Harold Clayton, John Lehman, Lynn Mack, Jerry Peters, Sigidi – vokal, tilleggsvokal
*Lani Graves, Keg Johnson, Julia Tillman Waters, Maxine Willard Waters – tilleggsvokal

## Referanser
Smaragdtavlen

***Smaragdtavlen*** (*Tabula Smaragdina*) er en kort, esoterisk tekst fra omkring år 800 som ble oversatt til latin på 1100-tallet, og som den europeiske middelalderens alkymister regnet som et av fundamentene for sine kunster, særlige innenfor den hermetiske tradisjonen. Teksten, som består av femten punkter og om lag tjue setninger, skal angivelig avsløre «den opprinnelige substans» og dens stadier av forandring.

Den eldste kjente versjonen av teksten finnes på arabisk i *Kitab Sirr al-haliqa* (ca 813-33). Her fortelles det at den hellige mannen Apollonius av Tyana (ca 15-100) skal ha oppdaget teksten på en tavle i en hule skjult under en statue av Hermes. Teksten skal ha vært skrevet på en tavle av smaragd, ha hatt overskriften *Kunsten å gjenskape natur*, og skal ha vært uttalt av Hermes Trismegistos.

## Referanser


## Eksterne lenker
* 
* Various Translations of the Tablet
Kommunestyre- og fylkestingsvalget 2011 for Kystpartiet

**[[Kommunestyre- og fylkestingsvalget 2011]]** blei avholdt 12. september 2011. Denne delartikkelen omhandler valgresultatet for Kystpartiet.

## Kommunevalget

Ved kommunevalget 2011 stilte Kystpartiet reine lister i 33 av de 429 kommunene. Partiet fikk i alt  stemmer, det vil si 0,17 prosent av de avgitte stemmene.

Det beste resultatet fikk Kystpartiet i Loppa i Finnmark med 40,7 prosent av stemmene.  I ytterligere fire kommuner fikk partiet over 20 prosent: Skjervøy, Kvænangen, Rødøyog Torsken. I tre kommuner til blei resultatet over 10 prosent. 

Partiet fikk under 2 prosent av stemmene i 19 kommuner. Dette gjaldt blant annet alle listene i Sør-Norge. Det svakeste resultatet kom i Oslo med 0,04 prosent.
 
Kystpartiet blei største parti i to kommuner (Loppa og Skjervøy) og nest størst i to. Partiet er minst i 16 av kommunene der det stilte liste.

Partiet fikk i alt 41 kommunestyremandater. Kystpartiet blei ikke representert i 20 av kommunene der partiet stilte opp. Etter konstituering av kommunestyrene hadde Kystpartiet ordføreren i tre kommuner, de tre med best prosentvis resultat. Partiet har ingen varaordførere. 

### Felleslister

Kystpartiet var med på fellesliste i én kommune. Dette var Sentrumslista i Røst i Nordland. Lista var et samarbeid mellom Kystpartiet, Venstre og partipolitisk uavhengige velgere. Den fikk 131 stemmer (43,52 prosent) og 5 mandater.

### Partiets resultater kommunevis

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Kystpartiet. Opplysningene om mandattall gjelder ved valgoppgjøret, og om ordfører ved konstituering av kommunestyret. Endringer kan ha skjedd seinere i valgperioden.

## Fylkestingsvalget

Kystpartiet stilte liste til samtlige atten fylkesting. På landsbasis fikk partiet 0,4 prosent av stemmene, mot 0,2 ved det samtidige kommunevalget. Partiet var fjerde størst i Finnmark, men fikk ellers plasseringer fra niendeplass (Troms og Nordland) og nedover. Størst var altså oppslutninga i Finnmark (6,4 prosent), mens den var minst i Akershus (under 0,1 prosent). Kystpartiet oppnådde to representanter i Finnmark fylkesting og én i Troms.

## Noter
Kommunestyre- og fylkestingsvalget 2011 for Miljøpartiet De Grønne

**[[Kommunestyre- og fylkestingsvalget 2011]]** blei avholdt 12. september 2011. Denne delartikkelen omhandler valgresultatet for Miljøpartiet De Grønne.

## Kommunevalget

Ved kommunevalget 2011 stilte Miljøpartiet De Grønne (MdG) reine lister i 55 av de 429 kommunene. Partiet fikk i alt  stemmer, det vil si 0,9 prosent av de avgitte stemmene. 

Det beste resultatet fikk Miljøpartiet i Aurland i Sogn og Fjordane med 6,5 prosent av stemmene.  Andre gode resultater var Nesodden med 5,0 og Flakstad med 4,4 prosent.

Partiet fikk under 1 prosent av stemmene i 18 kommuner og mellom 1 og 2 prosent i 23 kommuner. Det svakeste resultatet kom i Elverum, Strand og Kristiansund med 0,4 prosent.
 
MdG blei minste parti i 27 av kommunene der det stilte liste, og nest minst i ytterligere 14.

Partiet fikk i alt 18 kommunestyremandater. I Trondheim og Nesodden fikk Miljøpartiet to representanter og i 14 andre kommuner én. 

### Felleslister

Miljøpartiet De Grønne var med på fellesliste i én kommune, Sveio i Hordaland. Samarbeidet var med Sosialistisk Venstreparti, og det gav 116 stemmer (4,46 prosent). Felleslista fikk ett mandat.

### Partiets resultater kommunevis

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst. Opplysningene om mandattall gjelder ved valgoppgjøret. Endringer kan ha skjedd seinere i valgperioden.

## Fylkestingsvalget

Miljøpartiet De Grønne stilte liste til samtlige atten fylkesting. På landsbasis fikk partiet 1,3 prosent av stemmene, mot 0,9 ved det samtidige kommunevalget. Partiet var niende størst på landsbasis og i ni fylker. I Akershus var det åttende størst (og i Oslo sjuende). Størst var oppslutninga i Sør-Trøndelag (1,7 prosent) og minst i Møre og Romsdal (0,5 prosent). Miljøpartiet fikk én fylkestingsrepresentant, i Hordaland.

## Bydelsvalg i Oslo

Miljøpartiet De Grønne stilte liste til samtlige femten bydelsutvalg i Oslo. Det blei femte største parti i St. Hanshaugen. Størst var oppslutninga imidlertid i Grünerløkka (6,2 prosent) og minst i Stovner (1,0 prosent). Miljøpartiet fikk representasjon i fire bydelsutvalg.

## Noter